AIŠKINAMASIS RAŠTAS

Dėl darbo sutarčių nutraukimo su Dubingių pagrindinės mokyklos direktore Danguole Telksniene

1. **Parengto tarybos sprendimo projekto tikslai ir uždaviniai.**

Molėtų rajono savivaldybės taryba 2016 m. balandžio 29 d. priėmė sprendimą Nr. B1-96“ Dėl sutikimo reorganizuoti Dubingių pagrindinę mokyklą“, pagal kurio nuostatas Molėtų r. Dubingių pagrindinė mokykla nuo 2016 m. rugsėjo 1 d. reorganizuojama prijungimo būdu prie Molėtų r. Giedraičių A. Jaroševičiaus gimnazijos, įsteigiant joje Dubingių pradinio ugdymo skyrių.

2016 m. rugpjūčio 18 d. Dubingių pagrindinės mokyklos direktorė pateikė pasiūlymą nutraukti darbo sutartį šalių susitarimu išmokant dviejų mėnesių vidutinio darbo užmokesčio dydžio išeitinę kompensaciją.

Lietuvos Respublikos Darbo kodekso 125 straipsnis numato darbuotojui teisę nutraukti su darbdaviu sudarytą darbo sutartį ( viena darbo sutarties šalis gali raštu pasiūlyti kitai šaliai nutraukti darbo sutartį šalių susitarimu. Jei ši sutinka su pasiūlymu, per 7 dienas turi apie tai pranešti šaliai, pateikusiai pasiūlymą nutraukti darbo sutartį).Šalys susitaria dėl sutarties nutraukimo laiko ir kitų sutarties nutraukimo sąlygų ( kompensacijų, nepanaudotų atostogų).

Danguolė Telksnienė Dubingių pagrindinės mokyklos direktorės pareigas eina nuo 2009 m. spalio 26 d. Nepertraukiamas darbo stažas - 6 metai. Pagal taikomą teisinę praktiką, kai kalbama apie mokesčių mokėtojų pinigus, rekomenduojama laikytis kompensacijų ir išmokų normų, numatytų Darbo kodekse, kai darbuotojas atleidžiamas iš darbo pagal DK 129 straipsnį (turintiems nuo 5 iki 10 metų nepertraukiamąjį darbo stažą – keturių mėnesių vidutinio darbo užmokesčio dydžio išmoka).

Pagal LR Vietos savivaldos įstatymo 16 str. 2 d. 21 p. nuostatas savivaldybės mokymo ir auklėjimo įstaigų vadovų skyrimas į pareigas ir atleidimas iš jų yra priskirtas savivaldybės tarybos išimtinei kompetencijai.

**2. Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 21 p. Lietuvos Respublikos darbo kodekso 125 straipsnis.

**3. Galimos teigiamos ir neigiamos pasekmės priėmus siūlomą tarybos sprendimo projektą**. Neigiamų pasekmių nenumatoma.

**4. Priemonės sprendimui įgyvendinti.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** . Dubingių pagrindinės mokyklos biudžete numatytos lėšos.

**6. Vykdytojai, įvykdymo terminai.** Savivaldybės meras, Dubingių pagrindinės mokyklos direktorė Danguolė Telksnienė.

Parengė

Bendrojo skyriaus vedėja

Irena Sabaliauskienė